AIŠKINAMASIS RAŠTAS

Dėl Molėtų rajono savivaldybės teritorijos bendrojo plano sprendinių įgyvendinimo

stebėsenos ataskaitos (2008 - 2016 m.) aprobavimo

**1. Parengto tarybos sprendimo projekto tikslai ir uždaviniai**

Tikslas: vadovaujantis Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo 23.5 papunkčiu ir 26 punktu, Molėtų rajono savivaldybės teritorijos bendrojo plano sprendinių įgyvendinimo stebėsenos pragrama, patvirtinta 2017-05-15 Molėtų rajono savivaldybės administracijos direktoriaus įsakymu Nr. B6-381, aprobuoti Molėtų rajono savivaldybės teritorijos bendrojo plano sprendinių įgyvendinimo stebėsenos ataskaitą (2008 - 2016 m.).

Uždaviniai:

1. Nustatyti Bendrojo plano sprendinių įgyvendinimo prioritetus pagal Bendrojo plano temas, siekiant darnaus ir tolygaus Savivaldybės teritorijos vystymosi.
2. Bendrojo plano sprendinių įgyvendinimo priemones suderinti su Molėtų raj. savivaldybės strateginio planavimo dokumentais, numatant Savivaldybės investicijų panaudojimo galimybes ir terminus, reikalingų investicijų potencialius šaltinius, atsakingus vykdytojus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas, Lietuvos Respublikos teritorijų planavimo įstatymas, Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: aprobavus Molėtų rajono savivaldybės teritorijos bendrojo plano sprendinių įgyvendinimo stebėsenos ataskaitą (2008 - 2016 m.), Tvarkos aprašo nustatyta tvarka bus galima ataskaitą teikti tvirtinti planavimo organizatoriui. Patvirtinta ataskaita yra viešinama Savivaldybės tinklapyje bei spausdintoje formoje pateikiama Aplinkos ministerijai.

**4. Priemonės sprendimui įgyvendinti**

 -

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Vykdytojai – Molėtų rajono savivaldybės administracija.